La data de 04 mai 2016, Consiliul Raional Hîncești al Federației Sindicale a Educației și Științei, în strînsă colaborare cu Direcția Învățămînt Hîncești, a organizat în Casa raională de cultură din orașul Hîncești Festivalul creației artistice a angajaților din învățămînt, la care au participat 350 de persoane din 23 de colective de muncă la 9 genuri de artă.

 În deschiderea Festivalului, dl Ghenadie Buza, președintele raionului Hîncești a remarcat necesitatea desfășurării unor asemenea activități, foarte necesare pentru culturalizarea societății, menționînd impactul valoric al Festivalului.

 Juriul, în componența: Vera Tănase, vicepreședinele raionului pe probleme sociale, Valentina Tonu, șefa Direcției Învățămînt Hîncești, Ana Cimpoieșu, președintele Consiliului Raional al Federației Sindicale a Educației și Științei, Larisa Vlas, specialist al Direcției Cultură și Turism, Oxana Scutaru, specialist al Direcției Învățămînt, a apreciat înalta pregătire a tuturor colectivelor.

 Pentru etapa republicană a Festivalului au fost selectați: corul LT „M. Sadoveanu”, ansamblul folcloric al gm. Pășcani, colectivul de dansuri populare al gm. Pășcani, declamatorul Sergiu Ștefan, solista Valentina Iacob.

 Menționez participarea directorilor instituțiilor în calitate de soliști sau declamatori: Ecaterina Ursu, gm. Pășcani, Igor Dolinschi, LT „D. Cantemir”, Tatiana Bodișteanu, gm. Fundul Galbenei, Timofei Șindilă, gm. Nemțeni, Maria Maxim, gm. Pervomaiscoe, Elena Crețu, gm. Mirești, Ana Berehoi, gm. Bobeica. Pe scenă, împreună cu colectivele, au concurat: Maria Cojocaru, LT „M. Sadoveanu”, Galina Gherila, LT „S. Andreev”, Valentina Ochișor, gm. Logănești, Nina Gheorghiu, grădinița Leușeni, Maria Bînzari, gm.-gr. „V. Movileanu”, Ana Plăcintă, LT „M. Eminescu”, Ala Larschi, gm. Obileni, Liuba Donică, gm. Negrea. Din sală și-au încurajat colegii managerii: Tamara Macari, LT „Șt. Holban”, Anastasia Pascaru, LT „Universum”, Tamara Adam, gm. Onești, Maria Bezer, LT „A. Donici”, Rita Dănilă, gm.-gr. Cotul Morii.

 Deasemenea, toți liderii sindicali din instituții au fost împreună sau alături de colective, fapt ce denotă activismul sindical, dar și parteneriatul constructiv la nivel de instituție. Țin să mulțumesc membrilor Biroului Executiv al CR al FSEȘ: Vera Buiuc, Viorica Sajin, Ludmila Bîtă, Zinaida Plăcintă, cît și colaboratorilor Direcției Învățămînt, în special dlui Vasile Osipciuc, pentru buna organizare și desfășurare a Festivalului.

 Ana Cimpoieșu, președintele CR Hîncești al FSEȘ